Saya mau tau Pemerintahan Portugis di Melaka dari Melaka Portugis. Jelaskan dalam bahasa melayu

Melaka merupakan salah satu pucuk utama Portugis di Timur di bawah seliaan Estado da India yang berpusat di Goa. Estado da India mempunyai seorang Gabenor/Viceroy. Melaka sendiri ditadbir seorang Capitao-Mor de Malacca (Kapten-Mejar Melaka) yang menjalankan pentadbiran dari dalam Fortaleza. Beliau dilantik setiap tiga tahun oleh Raja Portugal.

Pada tahun 1552, Melaka diangkat dan diwartakan menjadi sebuah camara (bandar). Pentadbirannya dijalankan oleh Senado de Camara (Majlis Bandar) yang biasanya dianggotai fidalgos, procuradores dos mesteres (wakil pedagang dan persatuan) dan rakyat yang diltantik. Camara menjadi badan yang mewakili suara dan kepentingan casados yang menggunakannya untuk menjadi cara perhubungan antara mereka dan Mahkota Diraja Portugal.

Badan khas yang juga wujud di Melaka ialah Misericordia iaitu Rumah Kebajikan yang memberikan khidmat kewangan, perubatan dan juga pendidikan, khususnya kepada orang Kristian di Melaka tanpa mengira latar belakang. Mereka ditadbir oleh sebuah mesa yang diketuai seorang Provedor. Mereka juga bertindak sebagai wasi kewangan kepada mereka yang mewasiatkan harta mereka kepada Misericordia.

Berkenaan dengan hal penduduk tempatan, struktur pentadbiran Melaka sebelum dijajah dikekalkan. Malah pada mulanya, Afonso de Albuquerque ingin Sultan Mahmud Shah kembali memerintah di bawah seliaan Portugis, tetapi tidak berjaya melakukan demikian. Jawatan Bendahara, Temenggung dan Shahbandar juga dikekalkan tetapi dilantik dari kumpulan bukan Islam.

Pada tahun 1571, Raja Sebastião I telah cuba untuk memisahkan Estado da India kepada tiga bahagian dengan Melaka menjadi salah sebuahnya di bawah gabenor tersendiri. Namun, percaturan ini tidak menjadi nyata dan struktur pentadbiran Portugis kekal tanpa perubahan drastik sehingga 1641.

Menurut Eredia, pada tahun 1613 penyelenggara pemerintahan Portugis di Melaka adalah seorang Capitão-mor (Kapitan-mayor, Pemimpin Besar) yang ditunjuk untuk menjabat selama tiga tahun, seorang Uskup beserta para pejabat gereja yang menandakan keberadaan komunitas Kristen setingkat keuskupan di Melaka, dan para pejabat kotapraja, yakni pegawai-pegawai Kerajaan Portugal yang menangani urusan keuangan dan kehakiman beserta seorang petinggi pribumi berpangkat Bendahara untuk mengatur penduduk muslim pribumi dan warga asing yang bertempat tinggal di dalam wilayah hukum Portugis.

Senarai Kapten-Mejar Melaka (Capitão-mor de Malacca)